Richard Acheampong

Richard Acheampong (an haife shi a watan Mayu 18, 1970) ɗan siyasan Ghana ne kuma memba na Majalisar Bakwai na Jamhuriyyar Ghana ta Huɗu mai wakiltar Mazaɓar Bia ta Gabas a Yankin Yamma a kan tikitin Jam'iyyar Democratic Congress. 

 Rayuwar farko da ilimi 
An haifi Acheampong a ranar 18 ga Mayun shekarar 1970. Ya fito ne daga Adabokrom, wani gari a Yankin Yammacin Ghana .  Ya shiga Kwalejin Gudanarwa na Jami'ar Kumasi a shekarar 2011 kuma ya sami digiri na farko a kan Human Resource. Ya kuma halarci Kwalejin Jami'ar Mountcrest, Kanda-Accra a 2016 kuma ya sami digiri na farko a fannin shari'a. 

 Sana'a 
Acheampong ma'aikacin banki ne. Ya kuma yi aiki a matsayin mataimakin manaja a Nfana Rural Bank Sampa

 Siyasa 
Acheampong memba ne na National Democratic Congress (NDC). A shekarar 2012, ya tsaya takarar neman kujerar Bia ta Gabas a kan tikitin jam'iyyar NDC ta shida a jamhuriya ta huɗu kuma ya yi nasara. 

 Rayuwa ta sirri 
Acheampong Kirista ne (Assemblies of God Church). Yana da aure (mai 'ya'ya biyar).

 Rigima 
A watan Afrilun shekarar 2017, babbar hukumar Burtaniya a Ghana ta zargi Acheampong, George Boakye, Johnson Kwaku Adu, da Joseph Benhazin Dahah da taimakawa ƴan uwansu shiga Burtaniya ba bisa ƙa'ida ba ta hanyar amfani da fasfo din diflomasiyya. Ya yi amfani da fasfo dinsa na diflomasiyya don samun takardar bizar hutu ga matarsa don hutun makonni biyu, ya ci gaba da zama a Burtaniya sama da shekara guda.    

 Manazarta 

Rukuni:Rayayyun mutane
Rukuni:Haifaffun 1970